《续咏史二首 其一 严君平》
宋代·方一夔

西蜀严夫子，易老养高致。日阅裁数人，少取多论议。

初不要赢裁，未暮辄关肆。人知取人廉，要之亦裁事。

假我龟策业，行我诲人意。夫子不弃世，谁言两相弃。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。